Na temelju članka 72., stavka 1. Zakona o komunalnom gospodarstvu („Narodne novine“ broj 68/18, 110/18. - Odluka Ustavnog suda RH i 32/20) i članka 31. Statuta Općine Ferdinandovac („Službeni glasnik Koprivničko – križevačke županije“ broj 6/13, 1/18. i 5/20), Općinsko vijeće Općine Ferdinandovac na 39. sjednici održanoj 16. prosinca 2020. donijelo je

**P R O G R A M**

**o izmjenama Programa održavanja komunalne infrastrukture**

**na području Općine Ferdinandovac u 2020. godini**

I.

U Programu održavanja komunalne infrastrukture na području Općine Ferdinandovac u 2020. godini („Službeni glasnik Koprivničko-križevačke županije“ broj 21/19. i 14/20) (u daljnjem tekstu: Program), točka II. mijenja se i glasi:

„ **1. Održavanje nerazvrstanih cesta**

Redovito održavanje nerazvrstanih cesta (makadamskih cesta i putova) na području Općine, navozom šljunka i planiranje grejderom , a sukladno Mreži nerazvrstanih cesta na području Općine, prikazanim u tablici:

|  |  |  |  |
| --- | --- | --- | --- |
| **Broj ceste** | **Naziv ceste** | **Dužina ceste makadam km** | **Opis**  **održavanja** |
| NC1. | Odvojak Ulice Hladna Voda (od kbr. 18 na spoj sa ŽC broj 2214) | 0,370 | planiranje, dovoz šljunka |
| NC2. | Odvojak Ulice Tolnica (od kbr. 50  na spoj sa ŽC broj 2214) | 0,900 | planiranje dovoz šljunka |
| NC3. | Odvojak Ulice Krajnica -  (do kbr. 66) i dijela ulice Trepče, (do kbr. 66 do kbr. 92) na spoj sa ŽC broj 2214) | 1,200 | planiranje, dovoz šljunka |
| NC7. | Dio ulica Trepče (od  kbr. 70 do kbr. 85 I od kbr. 62 do kbr.72) | 0,800 | planiranje,  dovoz šljunka |
| NC.11. | Odvijak Dravske ulice (od kbr. 24 na spoj sa Županijskom cestom broj 2185) do kanala | 0,900 | planiranje  dovoz šljunka |
| NC13. | Ulica Vladimira Nazora (od spoja na ŽC broj 2185), dio od sajmišta prema kbr. 30 a. | 0,700 | planiranje, dovoz šljunka |
| NC20. | Odvojak Ulice Petra Preradovića – Rastje (od spoja na LC broj 26116 do spoja na ŽC broj 2185) dio makadamske ceste dva odvojka | 0,800 | planiranje, dovoz šljunka |
| NC22. | Ulica Laz (od spoja na LC broj 26114 do spoja na LC broj 26116), dio ceste | 3,000 | planiranje, dovoz šljunka |
| NC23. | Ulica Ferde Rusana (od spoja s Ulicom A. Šenoe do NC 17. i krak do kanala Orl) | 0,930 | planiranje, dovoz šljunka |
| NC24. | Ulica Gajc u Brodiću (dva spoja na LC broj 26114) | 2,350 | planiranje  dovoz šljunka |
| Poljski putevi | Poljski putevi na području Općine Ferdinandovac | 5,000 | dovoz šljunka, planiranje kombinirkom zemljanih poljskih putova |

- nabava i dobavljanje šljunka (prijevoz i razastiranje po cesti prirodnog šljunak oko 520 m³), usluge

planiranja, utovara i prijevoza strojevima, (kombinirka i kamion) za zemljane i građevinske radove na nerazvrstanim

cestama i ulicama, sanacija odvodnih jaraka, iskopi i zatrpavanje raznih propusta i mostova s nabavom cijevi, nabava

vertikalne prometne signalizacije ­­ ­ 77.500,00 kuna,

- planiranje šljunčanih nerazvrstanih cesta grejderom , 15.400,00 kuna,

- redovito održavanje nerazvrstanih cesta i ulica koje obuhvaća popravak mrežastih

pukotina i udarnih rupa na asfaltiranim prometnicama, izvanredno održavanje, 307.100,00 kuna,

- košnja bankina nerazvrstanih cesta bočnim malčerom 20.000,00 kuna.

UKUPNO**: 420.000,00 kuna.**

**2. Održavanje čistoće javnih površina**

- zimska služba - čišćenje i razgrtanje snijega po cestama i putovima na području Općine, predviđeno čišćenje strojnom ralicom u zimskom razdoblju, u duljini 44,8 km na svim makadamskim cestama i asfaltiranim ulicama, navedenim u Mreži NC1- NC 24, **10.000,00 kuna.**

**3. Održavanje javnih zelenih površina**

- mehaničko rezanje živice oko spomen obilježja u parku na Trgu slobode i oko Dječjeg vrtića Košutica (dvaput godišnje), obrezivanje grana stabala na svim javnim zelenim površinama, te odvoz u kontejnere na zelenim otocima,

- košnja trave traktorićem i trimerom unutar javnih zelenih površina; u parku, oko crkve, dvorištu Dječjeg vrtića Košutica i ostalim javnim površinama na Trgu slobode i uz Dravsku ulicu, košnja trave na nogometnom igralištu, površinama za šport i rekreaciju,

- redovito čišćenje javnih površina, prema potrebi i mehaničko i ručno skupljanje lišća u parku oko crkve, igrališta, Dječjeg vrtića ''Košutica'', s odvozom na najbliže lokacije zelenih otoka u kontejnere, radove izvode komunalni zaposlenici,

za izvođenje navedenih radova uračunati su:

- troškovi nabave goriva i maziva, 26.000,00 kuna,

- nabava materijala – rezervni dijelovi i usluge održavanja uređaja za košenje, 20.000,00 kuna,

- nabava i sadnja sadnica cvijeća, sadnica niskog raslinja oko centralne javne

zelene površine na Trgu slobode (park, crkva, vrtić i Općina), 5.500,00 kuna,

- strojno (hidraulične ljestve s košarom) obrezivanje granja na drveću u parku

oko crkve, te rušenje dotrajalih starih drveća, 125.000,00 kuna,

- nabava i sadnja sadnica parkovnog drveća 25.000,00 kuna.

UKUPNO: **201.500,00 kuna.**

**4. Održavanje građevina, uređaja i predmeta javne namjene**

- održavanje građevina, predmeta javne namjene (paviljona, spomenika, skulptura, parkovnih klupa i sl.)

nabava materijala, čišćenje i zaštita istih, radove izvode komunalni zaposlenici Vlastitog pogona **21.000,00 kuna.**

**5. Održavanje javne rasvjete**

- redovno održavanje instalacija javne rasvjete, zamjena i popravak rasvjetnih tijela i uređaja za paljenje i gašenje javne rasvjete, te modernizacija zamjena dotrajalih starih rasvjetnih tijela s novom led rasvjetom 200.000,00 kuna,

- podmirivanje troškova električne energije za javnu rasvjetu, rasvjetljavanje javnih površina,

javnih nerazvrstanih cesta koje prolaze kroz naselje 90.000,00 kuna.

UKUPNO: **290.000,00 kuna.**

**6. Održavanje groblja**

- strojna košnja traktorićem i trimerom zelenih površina groblja sa skupljanjem trave na površini od oko 14.000 m², (poslove izvršavaju komunalni radnici), usluga odvoza miješanog komunalnog otpada, odvoz lampiona iz kontejnera sa groblja. **20.000,00 kuna.''.**

II.

Točka IV. mijenja se i glasi:

„Procjena troškova za komunalne djelatnosti navedene u točki II. ovog Programa iznosi ukupno **962.500,00 kuna,** a rekapitulacija radova s procjenom troškova je slijedeća:

1. održavanje nerazvrstanih cesta                                                                                           420.000,00 kuna,

2. održavanje čistoće javnih površina                                                                                       10.000,00 kuna,

3. održavanje javnih zelenih površina                                                                                    201.500,00 kuna,

4. održavanje građevina, uređaja i predmeta javne namjene,                                            21.000,00 kuna,

5. održavanje javne rasvjete,                                                                                                   290.000,00 kuna,

6. održavanje groblja.                                                                                                                  20.000,00 kuna.

SVEUKUPNO:                                                                                                                              **962.500,00 kuna**.“.

III.

Točka V. mijenja se i glasi:.

„ Procjena troškova za komunalne djelatnosti navedene u ovom Programa iznosi ukupno **962.500,00 kuna**, a izvori financiranja su slijedeći:

1. prihodi za posebne namjene:

   - sredstva komunalne naknade 130.000,00 kuna,

   - sredstava komunalnog doprinosa 5.000,00 kuna,

   - sredstva naknada za koncesije 24.500,00 kuna,

   - sredstva vodnog doprinosa 2.000,00 kuna,

   - sredstva naknada za ozakonjenje nezakonito izgrađenih zgrada 10.000,00 kuna,

   - sredstva od promjene namjene poljoprivrednog zemljišta 100,00 kuna,

   - sredstva grobne naknade 95.000,00 kuna,

2.  pomoći iz Proračuna Koprivničko-križevačke županije 147.579,00 kuna,

3.  višak prihoda nad rashodima proračuna Općine Ferdinandovac

iz prethodnih godina  255.675,00 kuna,

4.  opći prihodi i primici Proračuna Općine Ferdinandovac 292.746,00 kuna.“.

IV.

Ovaj Program stupa na snagu prvog dana od dana objave u „Službenom glasniku Koprivničko-križevačke županije“.

OPĆINSKO VIJEĆE OPĆINE FERDINANDOVAC

KLASA: 363-02/19-01/06

URBROJ: 2137/15-01-20-6

Ferdinandovac, 16. prosinca 2020.

                                                                                                                                                            POTPREDSJEDNIK:

**Darko Marić**